Nr. L 66/30 De Europæiske Fællesskabers Tidende 8. 3. 84 KOMMISSIONENS AFGØRELSE af 29. februar 1984 om nedsættelse af et rådgivende udvalg for industriel forskning og udvikling (IRDAC) (84/128/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, og ud fra følgende betragtninger : Et af rammeprogrammets vigtigste mål er at fremme den europæiske industris konkurrenceevne ; det er vigtigt, at der finder en løbende dialog sted mellem industrien og Kommissionen ; industriel forskning og udvikling indvirker på arbejds- vilkårene og beskæftigelsen ; Kommissionen nedsatte ved afgørelse 78/636/EØF (?) Det rådgivende Udvalg for industriel Forskning og Udvikling (CORDI) ; erfaringen har vist, at rådgivningssystemet bør tilpasses de nye retningslinjer og krav, som politikken på det videnskabelige og teknologiske område indebærer — TRUFFET FØLGENDE AFGØRELSE : Artikel 1 Der nedsættes et rådgivende udvalg for industriel forskning og udvikling (IRDAC), herefter benævnt »udvalget«, som knyttes til Kommissionen. Artikel 2 1. Udvalgets opgave er enten på eget initiativ eller på Kommissionens anmodning at rådgive denne med hensyn til forberedelse og gennemførelse af Fællesska- bets politik inden for industriel forskning og udvikling samt med hensyn til virkningerne heraf for industrien og samfundet. Det bidrager navnlig til en analyse af Fællesskabets behov og muligheder på dette område og forsyner Kommissionen med relevante oplysninger om F&U i industrien. På Kommissionens anmodning () EFT nr. L 302 af 27. 7. 1978, s. 36. rådgiver det endvidere denne vedrørende de aspekter af andre fællesskabsinitiativer, som har betydning for industriel F&U. 2. PFor at varetage de i stk. 1 nævnte opgaver — afgiver udvalget udtalelser eller aflægger rapport til Kommissionen om generelle problemer i forbin- delse med industriel forskning og udvikling, som ikke blot vedrører en enkelt industrisektor, — udveksler udvalget oplysninger med Kommis- sionen om virkningerne af de fællesskabsinitiativer, der berører industriel forskning og udvikling. Artikel 3 1. Udvalget sammensættes af tolv medlemmer med betydelig erfaring inden for forsknings- og udviklings- samarbejde i industrivirksomheder, forskningsinsti- tutter eller andre organisationer, der er beskæftiget med arbejde i tilknytning til industriel F&U. Kommis- sionen udpeger medlemmerne i disses personlige egenskab. 2. For at sikre kontinuiteten i forhold til det tidli- gere arbejde i CORDI og for at fremme informations- udvekslingen samt for at tage passende hensyn til de interesser, som repræsenteres af de europæiske organi- sationer med tilknytning til industriel forskning og udvikling, såsom : — sammenslutninger af industri- og arbejdsgiverorga- nisationer i De europæiske Fællesskaber (UNICE) — Det europæiske center for offentlige Virksomheder (CEEP) — Federation of European Industrial Cooperative Research Organisations (FEICRO) — Den europæiske faglige Samarbejdsorganisation (EFS), tæller udvalget yderligere fire medlemmer, som udpeges af Kommissionen i samråd med de berørte organisationer. 3. Listen over udvalgets medlemmer offentliggøres af Kommissionen i De Europæiske Fællesskabers Tidende.